Document ID: 32012R0751

A BIZOTTSÁG 751/2012/EU VÉGREHAJTÁSI RENDELETE
(2012. augusztus 16.)
a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet helyesbítéséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 33. cikke (3) bekezdésére és 38. cikke d) pontjára,
mivel:
(1)
Az 1235/2008/EK bizottsági rendeletnek (2) az 508/2012/EU végrehajtási rendelet (3) II. mellékletével módosított IV. melléklete tartalmazza azon illetékes ellenőrző szervek és ellenőrző hatóságok jegyzékét, amelyek az egyenértékűség tekintetében harmadik országokban ellenőrzéseket végezhetnek és tanúsítványokat állíthatnak ki.
(2)
A CERES Certification of Environmental Standards GmbH, az Ecocert SA és az Istituto Mediterraneo di Certificazione s.r.l. vállalkozásokkal kapcsolatban bizonyos harmadik országok, kódszámok és termékkategóriák kimaradtak az említett jegyzékből. Az Ecocert SA esetében továbbá egy, a rendelet hatálya alá eső termékekre vonatkozó kivételre tett hivatkozás is hiányzik.
(3)
Az 1235/2008/EK rendelet IV. mellékletét ezért ennek megfelelően helyesbíteni kell.
(4)
A jogbiztonság érdekében e rendeletet az 508/2012/EU végrehajtási rendelet II. melléklete alkalmazásának kezdőnapjától kell alkalmazni.
(5)
Az e rendeletben előírt intézkedések összhangban vannak az ökológiai termeléssel foglalkozó szabályozási bizottság véleményével,
ELFOGADTA EZT A RENDELETET:
1. cikk
Az 1235/2008/EK rendelet IV. mellékletét e rendelet mellékletének megfelelően kell helyesbíteni.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
A rendeletet 2012. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. augusztus 16-án.

Labels: 3
17
5